
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της περιοχής «Πανόραμα» του δή¬ 
μου Άνω Λιοσίων (Ν. Αττικής).Λ:. 1 

ΑΠΟΦΑΣΕΙΣ 

Καθορισμός όρων κατά παρέκκλιση αρτιότητας οικοπέδων και τρο¬ 
ποποίησης του μεγίστου επιτρεπόμενου ύψους οικοδομών των 
περιοχών επέκτασης Φαναριού - Αγίας Παρασκευής - Αγίου 


Μηνά του Δήμου Καρδίτσας. 2 

Καθορισμός συμβατικών τιμών μονάδος όγκου οικοδομικών έργων 
για περιοχές παραθεριστικού ή ιδιαίτερου τουριστικού ενδιαφέρο¬ 
ντος . 3 

Έγκριση της Πολεοδομικής μελέτης Αναθεώρησης του ρυμοτομι¬ 
κού σχεδίου Ελασόνας .. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση πολεοδομικής μελέτης της περιοχής «Πανόραμα» του δήμου 
Άνω Λιοσίων (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το Ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των του Ταμείου Νομικών» (ΦΕΚ 4/Α) και ειδικότερα τα άρθρα 6 
(παρ. 1,4,5 και 6), 7 (παρ. 1,2 και 4), 11 (παρ. 5) και 43 (παρ. 3). 

2. Τις διατάξεις του Ν.Δ/τος της 17.7.1923 «Περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 3. · 

3. Τις διατάξεις του Ν. 998/1979 «Περί προστασίας των δασών και 
των δασικών εν γένει εκτάσεων της Χώρας» (ΦΕΚ 289/Δ) και ειδικό¬ 
τερα το άρθρο 49 (παρ. 2α). 

4. Τις διατάξεις του Ν. 1577/1985 «Γενικός Οικοδομικός Κανονι¬ 

σμός» (ΦΕΚ 210/Α) και ειδικότερα τα άρθρα 6 (παρ. 1), 7,8,9 όπως 
τροποποιήθηκαν με το άρθρο 13 του Ν. 1647/1986 «Οργανισμός 
Κτηματολογίου και Χαρτογραφήσεων Ελλάδας (ΟΚΧΕ)» (ΦΕΚ 141/ 
Α). ■ 

5. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παρ. 1. 

6. Την υπ’ αριθ. 43726/2223/87 απόαφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση γενικού πολε- 


οδομικού σχεδίου του δήμου Άνω Λιοσίων» (Ν. Αττικής)» (ΦΕΚ 829/ 
Δ/31.8.87). 

7. Την υπ’ αριθ. 83820/3525/1986 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Χαρακτηρισμός ως πυ- 
κνοδομημένου τμήματος της πολεοδομικής ενότητας «Πανόραμα» του 
δήμου Άνω Λιοσίων (Ν. Αττικής)». 

8. Την υπ’ αριθ. Υ. 1291/1987 απόφαση του Πρωθυπουργού «Σύ¬ 

σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). ι 

9. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

10. Την υπ’ αριθ. 260347/1987 κοινή απόφαση των Πρωθυπουρ¬ 
γού και Υπουργού Γεωργίας «Περί οινάθεσης άσκησης αρμοδιοτήτων 
στους Υφυπουργούς Γεωργίας» (ΦΕΚ 83/Β/87). 

11. Τα υπ’ αριθ. 89216/1864/19.5.1986 και 74107/759/ 
13.3.87 έγγραφα του Υπουργείου Γεωργίας, Διεύθυνση Προστασίας 
Δασών και ΔΠ. Τμήμα Αλλαγής Χρήσης ΔΔ και ΔΕ. 

12. Τις υπ’ αριθ. 47/83, 20, 23,116,117,118, 119,120,121, 
122, 123, 124, 125, 126, 127, 128, 129, 130, 131, 132, 133, 
134, 135 136, 137, 138, 139, 140, 141, 142, 143, 144, 145, 
146,147,148,149,150 έως 172/1986 γνωμοδοτήσεις του δημοτι¬ 
κού συμβουλίου Άνω Λιοσίων. 

13. Τις υπ’ αριθ. 1/1986 (13 συν.) 9.7.86 και 4 (συν. 4) 1987 

γνωμοδοτήσεις του Συμβουλίου Χωροταξίας, Οικισμού και Περιβάλλο¬ 
ντος, Νομαρχίας Αττικής. ■ 

14. Τις υπ’ αριθ. 13/1988 και 368/1988 γνωμοδοτήσεις του Συμ¬ 
βουλίου της Επικράτειας, με πρόταση του Αναπληρωτή Υπουργού Πε¬ 
ριβάλλοντος, Χωροταξίας και Δημοσίων Έργων και του Υφυπουργού 
Γεωργίας, αποφασίζουμε: 

Άρθρο 1 

Εγκρίνεται το πολεοδομικό σχέδιο της περιοχής «Πανόραμα» του δή¬ 
μου Άνω Λιοσίων (Ν. Αττικής) με τον καθορισμό οικοδομήσιμων χώ¬ 
ρων, οδών, πεζοδρόμων, χώρων παιδικής χαράς, χώρων πρασίνου, 
χώρων στάθμευσης αυτοκινήτων, χώρου πλατείας, χώρου αθλητικών 
εγκαταστάσεων, χώρου πολιτιστικών εγκαταστάσεων, χώρου δημοτι¬ 
κού σχολείου, νηπιαγωγείου όπως οι παραπάνω ρυθμίσεις φαίνονται 
στα τέσσερα (4) σχετικά πρωτότυπα διαγράμματα σε κλίμακα 1:1000 
που θεωρήθηκαν από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθ. 41125/1988 πράξη του και που συνο¬ 
πτικά τους αντίτυπα δημοσιεύονται με το παρόν διάταγμα. 

Άρθρο 2 

Η περιοχή της οποίας το πολεοδομικό σχέδιο εγκρίνεται με το άρθρο 
1 του παρόντος, υπάγεται ως προς την εισφορά σε γη στις διατάξεις των 

παραγράφων 4 και επόμενες του άρθρου 8 του Ν. 1337/1983. 

Άρθρο 3 

Εγκρΐνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής «Πανόραμα» του δήμου Άνω Λιοσίων (Ν. Ατ¬ 
τικής) της οποίας το πολεοδομικό σχέδιο εγκρΐνεται με το άρθρο 1 του 
παρόντος. 

Άρθρο 4 

Καθορίζεται ως Ζώνη Ειδικών Κινήτρων ο εμπορικός τομέας II, 
όπως φαίνεται να περικλείεται με την ένδειξη ΖΕΚ στα σχετικά δια¬ 
γράμματα. 

Άρθρο 5 

1. Στους οικοδομήσιμους χώρους της περιοχής εκτός του εμπορικού 
κέντρου επιτρέπεται χρήση Γενικής Κατοικίας, όπως προσδιορίζεται με 
το άρθρο 3 του από 23.2.87 π.δ/τος (ΦΕΚ 166/Δ). 

2α) Στους οικοδομήσιμους χώρους που χαρακτηρίζονται στα δια¬ 
γράμματα με το στοιχείο Ε (Εμπορικό Κέντρο), επιτρέπονται οι χρήσεις 
των πολεοδομικών κέντρων όπως προσδιορίζονται με το άρθρο 4 του 
από 23.2.1987 π.δ/τος (ΦΕΚ 166/Δ). 

β) Ειδικότερα στο ισόγειο των οιικοδομών που θα ανεγερθοϋν με πρό¬ 
σωπο στην οδό Πάρνηθας, επιβάλλεται χρήση εμπορικού καταστήμα¬ 
τος. Η χρήση αυτή είναι υποχρεωτική για το 50% των τετραγωνικών 
μέτρων που μπορούν να οικοδομηθούν βάσει του συντελεστή δόμησης. 

Άρθρο 6 

Στο πρόσωπο των οικοπέδων, οικοδομημένων ή μη που έχουν πρό¬ 
σωπο στην οδό Καραϊσκάκη, επιβάλλεται προκήπιο πλάτους τριών (3) 
μέτρων όπως φαίνεται «τα ίδια διαγράμματα. 

Άρθρο 7 

Τα ελάχιστα όρια εμβαδού και προσώπου των οικοπέδων και οι λοι¬ 
ποί όροι και περιορισμοί δόμησης, ορίζονται κατά τομείς I και II που 
φαίνονται στα ίδια διαγράμματα ως εξής: 

1. Ελάχιστο πρόσωπο: δέκα (10) μέτρα. 

Ελάχιστον εμβαδόν: διακόσια πενήντα (250) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα τα οικόπεδα εφόσον α) κατά τη δη¬ 
μοσίευση του παρόντος διατάγματος έχουν: 

- Ελάχιστο πρόσωπο: επτά (7) μέτρα 

- Ελάχιστο εμβαδόν: εκατό (100) τ.μ. και 

β) προκύπτουν από την οριστική πράξη εφαρμογής της πολεοδομικής 


μελέτης ή προέρχονται από τις εισφορές σε γη σύμφωνα με το άρθρο 8 
του Ν. 1337/1983 εφόσον έχουν: 

- Ελάχιστο πρόσωπο: επτά (7) μέτρα 

- Ελάχιστο εμβαδό: εκατό (100) τ.μ. 

3. Επιπλέον των προϋποθέσεων των παραγρ. 1 και 2 του παρόντος 
τα οικόπεδα θεωρούνται άρτια και οικοδομήσιμα εφόσον α) μέσα σ’ αυτά 
εγγράφεται κάτοψη κτιρίου με ελάχιστη επιφάνεια 50 μ2 και ελάχιστη 
διάσταση πέντε (5) μέτρα και β) δεν δημιουργήθηκαν από κατάτμηση 
που έγινε κατά παράβαση των διατάξεων του από 22.6.1983 π.δ/τος 
«Καθορισμός ζώνης οικιστικού ελέγχου (ΖΟΕ) και κατωτάτου ορίου 
κατάτμησης σε ολόκληρη την εκτός σχεδίου και εκτός ορίων οικισμών 
προϋφισταμένων του 1923 περιοχή του Ν. Αττικής» (ΦΕΚ 284/Δ). 

4. Μέγιστο ποσοστό κάλυψης για τα κατά κανόνα άρτια οικόπεδα πε¬ 
νήντα τοις εκατό (50%) και για τα κατά παρέκκλιση άρτια οικόπεδα 
εξήντα τοις εκατό (60%) της επιφάνειας τους.) 

5. Συντελεστής δόμησης: οκτώ δέκατα (0,8). 

6. Κατ’ εξαίρεση των προηγουμένων παραγράφων 4 και 5 ορίζεται 
συντελεστής δόμησης ένα και είκοσι εκατοστά (1,20) και μέγιστο ποσο¬ 
στό κάλυψης εβδομήντα τοις εκατό (70%) για οικόπεδα εμβαδού μι¬ 
κρότερου των 150 μ2 εφόσον η συνολική επιφάνεια ορόφων δεν υπερ¬ 
βαίνει τα 120 μ2. Η εξαίρεση αυτή έχει εφαρμογή μόνο σε οικόπεδα 
που έχουν προκύψει από κατάτμηση μέχρι της 10.3.1982 αφού αφαι- 
ρεθεί το εμβαδόν της εισφοράς σε γη που καθορίζεται από το Ν. 1337/ 
1983. 

7. Μέγιστο επιτρεπόμενο ύψος των κτιρίων οκτώμισι (8,5) μέτρα και 
για τα κτίρια του άρθρου 5 παράγραφος 2β, ένδεκα (11) μέτρα. 

Άρθρο 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 6 Οκτωβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΛΗΡΩΤΗΣ 

ΓΕΩΡΓΙΑΣ ΠΕΡΙΒ.. ΧΩΡΟΤ. & ΔΗΜ. ΕΡΓΩΝ 

ΚΩΣΤΑΣ ΤΣΙΓΑΡΙΔΑΣ ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 5279 (2) 

Καθορισμός όρων κατά παρέκκλιση αρτιότητας οικοπέδων και τροπο¬ 
ποίησης του μεγίστου επιτρεπόμενου ύφους οικοδομών των περιο¬ 
χών επέκτασης Φαναριού - Αγίας Παρασκευής - Αγίου Μηνά του 
Δήμου Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του Ν.Δ/τος της 17.7.23 όπως μεταγενέστερα τρο¬ 
ποποιήθηκαν και συμπληρώθηκαν και ειδικότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθ. 1018/71 Ν.Δ/γμα (ΦΕΚ 
2/Α) και με την παράγρ. 3 του άρθρου 34 του Ν. 1577/85 (ΦΕΚ 
210/Α). 

3. Τις διατάξεις του υπ’ αριθμ. 183/86 Π.Δ/τος (ΦΕΚ 70/Α). 

4. Την υπ’ αριθ. Γ4δ/15883/1903/8.2.1988 κοινή απόφαση του 
Υπουργού Προεδρίας Κυβερνήσεως και Αναπληρωτή Υπουργού ΠΕ- 
ΧΩΔΕ. 

5. Το από 16.2.1987 (ΦΕΚ 415/Δ/14.5.87) Π.Δ/γμα έγκρισης 
της Πολεοδομικής μελέτης των Πολεοδομικών Ενοτήτων «Αγ. Μηνάς 
III 5», «Αγ. Παρασκευή IV 7», «Φαναριού ν9» και «Φαναριού Ϋ10» του 
Δήμου Καρδίτσας. 

6. Το αριθμ. 8 πρακτικό της Συνεδρίασης του Δημοτικού Συμβου¬ 
λίου Καρδίτσας αριθ. απόφ. 108, υπέρ της τροπ. του άρθρου 7, παρ. 2 
και 7 του από 16.2.87 Π.Δ/τος. 

7. Την αριθμ. 4677/19.9.1988 εισήγηση της Υπηρεσίας προς το 
ΣΧΟΠ υπέρ της τροποποίησης. 

8. Το υπ’ αριθμ. 7, αριθ. απόφ. 18 του ΣΧΟΠ υπέρ της προτεινόμε- 
νης τροποποίησης, επειδή: 

■ α) Με την Εγκ. 16452/2092/19/88 του ΥΠΕΧΩΔΕ γίνεται γνω¬ 
στό ότι από τα πρακτικά συνεδριάσεως του Σ.τ.Ε. (637, 643, 639/87) 
κρίθηκε μη νόμιμη η διάταξη που τίθεται στα Π.Δ/τα έγκρισης Πολεο¬ 
δομικών Μελετών σύμφωνα με την οποία «θεωρούνται κατά παρέκ¬ 
κλιση άρτια και οικοδομήσιμα τα οικόπεδα που προκύπτουν από την 
οριστική πράξη εφαρμογής της Πολεοδομικής Μελέτης ή προέρχονται 
από εισφορά σε γη, σύμφωνα με το άρθρο 8 του Ν. 1337/83 με όποιες 
διαστάσεις και αν έχουν». Δηλαδή θα πρέπει τα οικόπεδα που θα δη- 
μιουργηθούν να έχουν τουλάχιστον τα όρια της κατά παρέκκλιση αρτιό¬ 
τητας. Έτσι η παρ. 2 του άρθρου 7 του από 16.2.87 Π.Δ. έγκρισης της 
Πολ. Μελ. των παραπάνω περιοχών καθίσταται ανενεργός. Επειδή εί¬ 
ναι αναπόφευκτη η δημιουργία οικοπέδων με εμβαδόν μικρότερο του 
κανόνος κατά τη σύνταξη της μελέτης Εφαρμογής πρέπει να καθορι¬ 
στούν όροι κατά παρέκκλιση αρτιότητας των οικοπέδων. 

β) Ως γνωστό όπου ισχύει μέγιστο ύψος οικοδομών μέχρι 8,50 μ. δεν 
ισχύουν οι διατάξεις του άρθρου 14 του ΓΟΚ 85 για χαμηλά κτίρια. Οι 
περιοχές του θέματος με μέγιστο επιτρεπόμενο ύψος 8,50 μ υπάγονται 
στην κατηγορία αυτή. Επομένως τα κτίσματα επιτρέπεται να τοποθε¬ 
τούνται είτε επί των ορίων των οικοπέδων είτε σε απόσταση Δ=3,85 μ 
τουλάχιστον από αυτά, σύμφωνα με το άρθρο 9 του ΓΟΚ/85. 

Κατά τη μελέτη εφαρμογής πρέπει τα όρια των οικοπέδων να διευθε¬ 
τούνται με τέτοιο τρόπο ώστε να εξασφαλίζεται η απόσταση Δ των υφι¬ 
σταμένων κτιρίων από αυτά. Επειδή όμως πολλά από τα οικόπεδα των 
περιοχών αυτών είναι μικτά και η δόμηση αρκετά πυκνή, η εξασφάλιση 
του Δ είναι αρκετά δυσχερής και σε ορισμένες περιπτώσεις αδύνατη. Το 
πρόβλημα καθίσταται απλούστερο αν αυξηθεί το μέγιστο επιτρεπόμενο 
ύψος της περιοχής πάνω από τα 8,50 μ ώστε να ισχύσει·τό άρθρο 14 
του ΓΟΚ και το Δ να μειωθεί στα 2,50μ, γι’ αυτό αποφασίζουμε:: ·» 

Άρθρο 1 

Τροποποιείται η παράγρ. 2 φου άρθρου 7 του από 16.2.1987 Π.Δ/ 
τος (ΦΕΚ 415/Δ/87) Έγκρισης της Πολεοδομικής Μελέτης των Πο¬ 
λεοδομικών Ενοτήτων «Αγ. Μηνάς ΙΙΙ5», «Αγ. Παρασκευή ΐν7», «Φα¬ 
ναριού ν9» και «Φαναριού νΐΟ» του Δήμου Καρδίτσας ως εξής: 

«2. Κατά παρέκκλιση της προηγούμενης παραγράφου θεωρούνται 
άρτια και οικοδομήσιμα τα οικόπεδα εφόσον: 

α) Υπήρχαν κατά την 10.3.1982 και έχουν κατά τη δημοσίευση του 


παρόντος: 

- ελάχιστο πρόσωπο: οκτώ (8) μέτρα 

- ελάχιστο εμβαδόν: εκατόν πενήντα (150) τ.μ. 

β) Δημιουργούνται μετά την οριστική πράξη εφαρμογής της Πολεδο¬ 
μικής Μελέτης ή προέρχονται από τις εισφορές σε γη, σύμφωνα με το 
άρθρο 8 του Ν. 1337/83 και έχουν τα ως άνω κατά παρέκκλιση ελάχι¬ 
στα όρια εμβαδού και προσώπου. 

Άρθρο 2 

1. Τροποποιείται η παράγραφος 7 του άρθρου 7 του ως άνω Π.Δ/τος 
ως εξής: 

«7. Μέγιστο επιτρεπόμενο ύψος των κτιρίων: οκτώ μέτρα και εξήντα 
εκατοστά του μέτρου (8,60) μ.». 

Άρθρο 3 

1. Η παρούσα να δημοαιευθεί στην Εφημερίδα της Κυβερνήσεως. 
Μετά τη δημοσίευσή της κοινοποιείται με ανάρτηση επί δεκαπέντε (15) 
ημέρες στον πίνακα ανακοινώσεων του Τμήματος Πολεοδομίας και Πο¬ 
λεοδομικών Εφαρμογών Ν. Καρδίτσας. 

Καρδίτσα, 10 Νοεμβρίου 1988 
Ο Νομάρχης 

ΜΙΧΑΛΗΣ ΧΡΥΣΟΧΟΙΔΗΣ 

-- ' 

Αριθ. 6215 (3) 

Καθορισμός συμβατικών τιμών μονάδος όγκου οικοδομικών έργων για 

περιοχές παραθεριστικού ή ιδιαίτερου τουριστικού ενδιαφέροντος. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Το υπ’ αριθ. 42/27.5.88 έγγραφο του Συλλόγου Διπλωματ. 
Μηχ. Ν. Λάρισας. 

2. Την υπ’ αριθ. 54181/11231/1983 απόφαση του Υπουργού 
ΠΕΧΩΔΕ Περί καθορισμού συμβατικών τιμών μονάδος όγκου οικοδο¬ 
μικών έργων. 

3. Την υπ’ αριθ. 72035/2912/1984 απόφαση υπουργού για την 
τροποποίηση της προηγουμένης απόφασης. 

4. Το υπ’ αριθ. 11/1988 (απόφ. 2/13.9.88) πρακτικό του Νομαρ¬ 
χιακού Συμβουλίου Λάρισας περί μερικής αποδοχής του αιτήματος του 
Συλλόγου Διπλωματούχων Μηχ/κών Ν. Λάρισας. 

Και επειδή για ορισμένες περιοχές του Νομού η σύνταξη των μελε¬ 
τών για τις οικοδομές απαιτεί περισσότερο κόπο και χρόνο από το γεγο¬ 
νός ότι α) απαιτείται η έγκρισή της από την Επιτροπή Πολεοδομικού και 
Αρχιτεκτονικού Ελέγχου, β) οι υπόψη περιοχές είναι παραλιακές ή πα- 
ραθεριστικές και επομένως ιδιαιτέρου ενδιαφέροντος και απαιτείται ει¬ 
δική προστασία και φροντίδα ως προς το δομημένο περιβάλλον. 

Για όλα τα παραπάνω, αποφασίζουμε: 

Καθορίζουμε συμβατική τιμή μονάδος όγκου για την έκδοση οικοδο¬ 
μικών αδειών, οικιών και καταστημάτων: 

α) Των μόνιμων κατοίκων των περιοχών: Μεσάγγαλα, Στόμιο, Κα- 
ρίτσα, Κόκκινο Νερό, Κουτσοπιά, Παλιουργιά, Βελίκα, Κ. Σωτηρίτσα, 
Αγιόκαμπος, Πολυδένδι, Ρακοπόταμο και Ραψάνη σε 1000 δρχ. το 
κ.μ. 

β) Για οικίες και καταστήματα μη μόνιμων κατοίκων των παραπάνω 
οικισμών η συμβατική τιμή μονάδος όγκου ορίζεται σε 1750 δρχ. το 
κ.μ. 

- - γ) Αποδεικτικό στοιχείο για τους μόνιμους κατοίκους θα είναι βεβαί¬ 
ωση του Προέδρου της Κοινότητας και της αρμόδιας Αστυνομικής αρ- 

χή?· 

Η παρούσα απόφαση να δημοαιευθεί στην Εφημερίδα της Κυβερνή- 
σως. 

Η ισχύς της αρχίζει από την ημέρα δημοσίευσης. 

Λάρισα, 26 Οκτωβρίου 1988 

Ο Νομάρχης 
ΔΗΜ. ΚΟΥΚΟΥΑΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 6366 '■ ( 4 ) 

Έγκριση της Πολεοδομικής μελέτης Αναθεώρησης του ρυμοτομικού σχε¬ 
δίου Ελασόνας. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις του από 17.7.23 Ν.Δ/τος περί σχεδίων πόλεων κ.λπ. 
όπως τροποποιήθηκε και συμπληρώθηκε μεταγενέστερα. 

2. Τις διατάξεις του Ν. 1337/83 (ΦΕΚ 33/Α) και ειδικότερα το άρθρο 
7 αυτού. 

. 3. Τις διατάξεις του Ν. 1558/85 (ΦΕΚ 137/Α) και ειδικότερα το άρθρο 
.23 παρ.’ 1 αυτού. 

' 4. Τις διατάξεις του Ν. 1577/85 (ΦΕΚ 210/Α) και ειδικότερα τα άρ¬ 

θρα 6, 7, 8, 9, 11, 31 και 34. 

5. Το Π.Δ. 183/86 (ΦΕΚ 70Α/5.6.86) «Έγκριση τροποποιήσεων και 
καθορισμός όρων και περιορισμών δόμησης από τους Νομάρχες». 

6. Την Απόφαση 5/1988 του Δημοτικού Συμβουλίου Ελασόνας και τη 
γνωμοδότησή 170/8/6.7.88 του Συμβουλίου Χ.Ο.Π. του Νομού Λάρισας 
υπέρ της έγκρισης της Γ' φάσης της μελέτης Γ.Π.Σ. 

7. Τις Αποφάσεις 52, 68, 80, 81, 82/1987 και 9/1988 του Δημοτι¬ 
κού Συμβουλίου Ελασόνας επί της Β' φάσης της μελέτης αναθεώρησης του 
ρυμοτομικού σχεδίου της Ελασόνας. 

8. Τη γνωμοδότηση 207/11/17, 18, 22, 23, 24.8.88 του Συμβου¬ 
λίου ΧΟΠ του Νομού Λάρισας επί της μελέτης και των υποβληθεισών εν¬ 
στάσεων. 

9. Την Απόφαση Γ4δ/15883/1903/8.2.87 των Υπουργών Προε¬ 
δρίας της Κυβέρνησης και Αναπληρωτού Υπουργού ΠΕΧΩΔΕ. 

'Αρθρο 1 

■Εγκρίνεται η μελέτη Αναθεώρησης του ρυμοτομικού σχεδίου Ελασόνας 
που είχε εγκριθεί με τα Β.Δ. της 16.4.51 της 20.3.55 και το Π.Δ. της 
14.3.77 όπως φαίνεται στα 11 (πρωτότυπα) διαγράμματα σε κλ. 1:1000 
που θεωρήθηκαν από την Προϊσταμένη του Τ.Π. και Π.Ε. της Ν. Λάρισας 
των οποίων (αντίγραφα θα αναρτήθούν στο Δημοτικό Κατάστημα Ελασό¬ 
νας. : 

. ■ ,Ηδίί ' ■ Α Ρ 0 Ρ° 2 

Εγκρίνεται, όπως διατυπώνεται στα επόμενα άρθρα, ο Πολεοδομικός 
κανονισμός της Ελασόνας της οποίας το πολεοδομικό σχέδιο αναθεώρησης 
εγκρίενται με τήν παρ. 1 του άρθρου 1 της παρούσας. 

^ Άρθρο 3 

1. Στους οικοδομήσιμους χώρους που χαρακτηρίζονται στα σχετικά δια- 
. γράμματα με το στοιχείο ΚΙ επιτρέπονται οι χρήσεις του Πολεοδομικού κέ¬ 
ντρου όπως προσδιορίζονται από το άρθρο 4 του Π.Δ/τος της 23.2.87/ 
ΦΕΚ 166Δ/6.3.87 εκτός από τα πρατήρια βενζίνης και τις εγκαταστάσεις 
μέσων μαζικών μεταφορών. 

2. Στους οικοδομήσιμους χώρους που χαρακτηρίζονται με το στοιχείο 
Κ2 επιτρέπονται οι χρήσεις του κέντρου γειτονιάς όπως προσδιορίζεται από 
το άρθρο 4 του ίδιου ώς άγω Π.Δ/τος εκτός από ξενώνες, ξενοδοχεία, Διοί¬ 
κηση, κτίρια, γήπεδά στάθμευσης, πρατήρια βενζίνης, εγκαταστάσεις 
εμπορικών εκθέσεων, εγκαταστάσεις μέσων μαζικών μεταφορών. 

3. Στους οικοδομήσιμους χώρους που χαρακτηρίζονται με το στοιχείο 
Κ3 επιτρέπεται η χρήση γενικής κατοικίας, όπως προσδιορίζεται από άρθρο 
3 του ανωτέρω Π.Λ. εκτός από τα πρατήρια βενζίνης. 

4. Στους λοιπούς οικοδομήσιμους χώρους επιτρέπεται η χρήση αμιγούς 
κατοικίας όπως προσδιορίζεται στο άρθρο 2 του ανωτέρω Π.Δ. 

Άρθρο 4 

Νομοθετείται η έννοια του πεζοδρόμου όπως προβλέπεται από την πολε- 
οδομική μελέτη. Ο Δήμος Ελασόνας θα καθορίσει κανονισμό λειτουργίας 
και κυκλοφορίας των πεζοδρόμων. 

5. Επιτρέπεται η εγκατάσταση πρατηρίων υγρών καυσίμων και υγραε¬ 
ρίου κατά μήκος των παραποτάμιων δρόμων και των οριακών δρόμων του 
οικισμού. 

Άρθρο 5 

Στην περιοχή αναθεώρησης του ρυμοτομικού σχεδίου της Ελασόνας ορί¬ 
ζονται δύο τομείς συντελεστών δόμησης, οι εξής: 

1. Τομέας Γσ.δ. = 1.5 

2. Τομέας II σ.δ. = 1.2 

Τα ελάχιστα όρια εμβαδού και προσώπου καθώς και οι λοιποί όροι και 
περιορισμοί δόμησης των οικοπέδων, καθορίζονται κατά ζώνες ως εξής: 
Ζώνη Α 

Πρόσωπο: Δέκα (10.00) μέτρα. 

Εμβαδόν: Διακόσια (200.00) τετρ. μέτρα. 


Κάλυψη: Κατά ΓΟΚ/85. 

Μέγιστο ύψος: Δώδεκα (12.00) μ (σε περίπτωση στέγης το ύψος προ¬ 
σαυξάνεται κατά 2.00 μ.). 

Κατά παρέκκλιση θεωρούνται άρτια και οικοδομήσιμα α) τα οικόπεδα 
που στις 20.4.77 είχαν ελάχιστο πρόσωπο οκτώ (8.0) μ. και εμβαδόν δια¬ 
κόσια (200.00) μ 2 και β) τα οικόπεδα που στις 16.4.51 είχαν ελάχιστο 
πρόσωπο πέντε (5.0) μ. και εμβαδόν εξήντα (60.00) μ 2 . 

ΖΩΝΗ Β 

Πρόσωπο: Δεκατέσσερα (14.00) μ. 

Εμβαδόν: Διακόσια πενήντα (250.00) μ 2 . 

Κάλυψη: Κατά ΓΟΚ/85. 

Μέγιστο ύψος: Δέκα (10.00) μ. (σε περίπτωση στέγης, το ύψος προσαυ¬ 
ξάνεται κατά 2.00 μ.). 

Κατά παρέκκλιση θεωρούνται άρτια και οικοδομήσιμα α) τα οικόπεδα 
που στις 20.4.77 είχαν ελάχιστο πρόσωπο 8.00 μ. και εμβαδόν 200.00 μ 2 
και β) τα οικόπεδα που στις 16.4.51 είχαν ελάχιστο πρόσωπο 5.00 μ. και 
εμβαδόν (60.00) μ 2 . 

ΖΩΝΗ Γ 

Πρόσωπο: Δέκα (10.00) μέτρα. 

Εμβαδόν: Διακόσια (200.00) μ 2 . 

Κάλυψη: Κατά ΓΟΚ/85. 

Μέγιστο ύψος: Δέκα (10.00) μ. (σε περίπτωση στέγης, το ύψος προσαυ¬ 
ξάνεται κατά 2.00 μ.). 

Κατά παρέκκλιση θεωρούνται άρτια και οικοδομήσιμα τα οικόπεδα που 
στις 16.4.51 είχαν ελάχιστο πρόσωπο 8.00 μ. και εμβαδόν 200.00 μ 2 . 
ΖΩΝΗ Δ 

Πρόσωπο: Δεκατέσσερα (14.00) μέτρα. 

Εμβαδόν: Διακόσια πενήντα (250.00) μ 2 . 

Κάλυψη: Κατά ΓΟΚ/85. 

Μέγιστο ύψος: Δέκα (10.00) μ. (σε περίπτωση στέγης το ύψος προσαυ¬ 
ξάνεται κατά 2.00 μ.). 

Κατά παρέκκλιση θεωρούνται άρτια και οικοδομήσιμα τα οικόπεδα που 
α) στις 20.4.77 είχαν πρόσωπο 12.00 μ. και εμβαδόν 400.00 μ 2 και β) 
στις 16.4.51 είχαν πρόσωπο 8.00 μ. εμβαδόν 200.00 μ 2 . 

ΖΩΝΗ Ε 

Πρόσωπο: Δεκατέσσερα (14.00) μέτρα. 

Εμβαδόν: Διακόσια πενήντα (250.00) μ 2 . 

Κάλυψη: Κατά ΓΟΚ/85. 

Μέγιστο ύψος: Δέκα (10.00) μ. (σε περίπτωση στέγης, το ύψος προσαυ¬ 
ξάνεται κατά 2.00 μ.). 

Κατά παρέκκλιση θεωρούνται άρτια και οικοδομήσιμα τα οικόπεδα που 
α) στις 20.4.77 είχαν πρόσωπο οκτώ (8.00) μ. και εμβαδόν 200.00 μ 2 , β) 
στις 4.4.55 είχαν πρόσωπο πέντε (5.00) μ. και εμβαδόν 60.00 μ . 

Τέλος στην περιοχή των εργατικών κατοικιών στη νότια γειτονιά προτεί- 
νεται να ισχύσουν οι ειδικοί όροι όπως εγκρίθηκαν με το Π.Δ. 14.2.81. 

Άρθρο 7 

Προκήπιο, πλάτους δύο (2.00 μ.) θεσμοθετείται όπως φαίενται στα δια- 
■ γράμματα. 

Επιπλέον των ανωτέρω προϋποθέσεων των τομέων λοιπών όρων δόμη¬ 
σης τα οικόπεδα θεωρούνται άρτια και οικοδομήσιμα εάν έχουν τις προϋπο¬ 
θέσεις του άρθρου 25 του Ν. 1337/83. 

Η ισχύς της παρούσας Απόφασης αρχίζει από τη Δημοσίευσή της στην 
Εφημερίδα της Κυβερνήσεως. 

Αμέσως μετά τη δημοσίευση της Απόφασης στην Εφημερίδα της Κυβερ¬ 
νήσεως ακριβή (αντίγραφα των (11) πρωτότυπων διαγραμμάτων υπό ΚΛ 
1:1000 που τη συνοδεύουν θα αναρτήθούν στο κτίριο του Δήμου Ελασόνας 
επί δεκαπέντε (15) ημέρες. 

Άδειες που εκδόθηκαν μέχρι τη δημοσίευση της παρούσας εκτελούνται 
όπως εκδόθηκαν και άδειες των οποίων υποβλήθηκε στην αρμόδια υπηρε¬ 
σία πλήρης φάκελος μελέτης εκδίδονται και εκτελούνται με τις προϊσχύου- 
σες διατάξεις. 

Επίσης εξακολουθούν να εφαρμόζονται οι πρότερον ευμενέστεροι όροι δό¬ 
μησης, εάν εντός τριετίας προ της δημοσίευσης της παρούσης είχε συμφω- 
νηθεί δια δημοσίου εγγράφου αποδεικνύοντος την ανάληψη υποχρεώσεων 
εκ μέρους του κυρίου του ακινήτου προς τρίτους, ή οικοδόμηση υπό τους 
προϊσχύοντες όρους δόμησης. 

Η απόφαση αυτή να δημοσιευθεί στην Εφημερίδα της Κυβερνήσεως. 
Λάρισα, 3 Νοεμβρίου 1988 
Ο Νομάρχης 
ΔΗΜ. ΚΟΥΚΟΥΛΑΚΗΣ 

